Antonine Lament 


"What's on your mind Andrius?' the System asks. Well.. Ah say in reply, ye dinnae ken! Ye cannae 
intrepret the signs! Oor Vyce, your trouble. Ah cum fae the borderlands o ancient tongues that are 
lost, speakin wan o many, mingled up, no machine-translation. Ah want tae live in AI artificial dark 
ages wi-oot ony fingerin fae the ootside o ma consciousness. Decipher whit ye can but dinnae 
expect compliance fae the Picts or the Gaels or auld Brythonic swamp lands. Time is sinkin fast 
intae haar waterways that Manannan, nay, Manau or Manaw stalked, wi their cloaks o mist, they telt 
invaders tae fuck right aff! Build yer wa or doors wi anti-crypto keys if ye want tae, cos Ahll seep 
thru them! Ah can wrap an twist such thouchts faster than ony bodies, Roman or Californian; 
British Establishment, yer kiddin me, no? Bot or finger typt thru the ages: Roedd Antonius yn enaid 
bach llawen.. An ye huv only ornate dreams o data colonialism. Who kent whit the Maeatae tribe 
thocht o it aw lookin ower fae Dumyat at the wee tottie beasties sparklin in the sun, glints o helmet 
or shield across the Firth o Forth. They saw the horses, the metal forms, the bindins tae leather, 
squares, straight lines, stone, and mibbe thocht: Ahll hae nain o that in oor Pictish minds, they 


tongues ur curved. We will spiral. An they resisted, so they did. 

